இத்தகைய சூழலில், அண்மையில் டோக்லாமை அடிப்படையாக வைத்து இந்தியாவுக்கும் சீனாவுக்கும் இடையே ஏற்பட்ட மோதல் இரண்டு உண்மைகளை வெளிப்படுத்தியது. ஒன்று, நிலத்தை ஆக்கிரமிக்கும் குணம் சீனாவின் அடிப்படையான குணாதிசயங்களில் ஒன்றாகிவிட்டது. அது நிலமோ அல்லது கடலோ, அந்தப் பகுதி கிடைக்கும் வரை இன்னொரு நாட்டின் பகுதியில் ஊடுருவுவதை அது தொடரத்தான் செய்யும். இரண்டு, சீனா அப்படி ஆக்கிரமிக்கும்போது அதனை எதிர்த்தால் டோக்லாமில் செய்தது போன்று பின்வாங்கும். ஆனால், அதற்கு அர்த்தம் சீனா மீண்டும் அதனைச் செய்ய முயற்சி செய்யாது என்ற அர்த்தமல்ல; மீண்டும் அதைத் தொடரத்தான் செய்யும்.